‘রাজ্যের জনবিন্যাস বদলে দিচ্ছেন মুখ্যমন্ত্রী’, শুভেন্দুর মন্তব্যের পাল কী বলল তৃণমূল?

কলকাতা: ‘অবৈধ ভোটারদের বাঁচানোর চেষ্টা করছেন মমতা বন্দ্যোপাধ্যায় (Mamata Banerjee)’। নির্বাচন কমিশনের (Election Commission) রাজ্য সরকারের বিরুদ্ধে একাধিক অভিযোগ জানালেন বিরোধী দলনেতা শুভেন্দু অধিকারী (Suvendu Adhikari)। তিনি বলেন, মুখ্যমন্ত্রী মমতা বন্দ্যোপাধ্যায় (Mamata Banerjee) যে চিঠি লিখেছেন, তা আদতে কোনও গঠনমূলক কারণে নয়, অবৈধ ভোটব্যাঙ্ককে সুরক্ষা দেওয়ার জন্য। নির্দিষ্ট একজন নবনিযুক্ত আধিকারিক সিইও অফিসের সমস্ত গুরুত্বপূর্ণ তথ্য নবান্নে মুখ্যমন্ত্রীকে শেয়ার করছেন বলেও অভিযোগ শুভেন্দুর। বিষয়টি জাতীয় নির্বাচন কমিশনের আধিকারিকদের জানিয়েছেনবিরোধী দলনেতা।
রাজ্যে অনুপ্রবেশ নিয়ে একাধিকবার সুর চড়িয়েছে বিজেপি।

এবার অনুপ্রবেশকারীদের ভোট দেওয়ার নিয়ে এদিন নির্বাচন কমিশনে মুখ্যমন্ত্রীর বিরুদ্ধে অভিযোগ জানালেন শুভেন্দু অধিকারী। বিরোধী দলনেতা সাংবাদিকদের মুখোমুখি হয়ে বলেন, বাংলাদেশ থেকে এরাজ্যে এসে এক নয় একাধিক বার ভোট দিয়েছে। সেই সব কথা সীমান্তবর্তী জেলার মানুষজন নিজেরাই জানিয়েছে। ‘রাজ্যের জনবিন্যাস বদলে দিচ্ছেন মুখ্যমন্ত্রী মমতা বন্দ্যোপাধ্যায়। তিনি আরও বলেন, বাংলাদেশ থেকে এরাজ্যে এসে ভোট তো দিয়েছে সেই সঙ্গে রাজ্যের সমস্ত প্রকল্পের সুবিধাও পাচ্ছেন অনুপ্রবেশকারীরা। কেন সরকারি প্রকল্পের সুবিধা তারা পাচ্ছেন তার উত্তর তো নির্বাচন কমিশনার দেবেন না। আমরা মমতা বন্দ্যোপাধ্যায়ের কাছে এর উত্তর চাইব। এই সব সীমান্তবর্তী জেলার মানুষজন রাজ্যে দুবার তিনবার ভোটও দিয়েছে। আমরা ডেমোক্রেটিক চেঞ্জের ম্যাপ বানিয়ে কমিশনারকে দেখিয়েছি। মমতাকে উদ্দেশ্য করে শুভেন্দু বলেন, আপনি ট্রু ভারতীয়, সে দলই করুন আর যে ধর্মই মানেন। আপনি আপনার দেশের অই সর্বনাশটা চান? এই কাজটা করেছে মমতা বন্দ্যোপাধ্যায় ও তাঁর প্রশাসন।